               EUROPOS KOMISIJA
            Briuselis, 2016 07 12
            COM(2016) 456 final
            2016/0213(NLE)
            Pasiūlymas
            TARYBOS SPRENDIMAS
            dėl pasiūlymo sudaryti Energijos bendrijos energetikos infrastruktūros projektų sąrašą

               AIŠKINAMASIS MEMORANDUMAS

               1.PASIŪLYMO APLINKYBĖS

               2015 m. spalio 16 d. Energijos bendrijos ministrų taryba priėmė Sprendimą dėl Europos Parlamento ir Tarybos reglamento (ES) Nr. 347/2013 dėl transeuropinės energetikos infrastruktūros gairių įgyvendinimo
                  1
               . Šios priemonės tikslas – sukurti susitariančiųjų šalių ir susitariančiųjų šalių bei ES valstybių narių pagrindinių energetikos infrastruktūros projektų prioritizavimo teisinę bazę.

               Energijos bendrijoje priimtame Reglamente (ES) Nr. 347/2013 nustatytas išsamus susitariančiųjų šalių leidimų išdavimo, reguliavimo ir sąnaudų paskirstymo procedūrų supaprastinimo pagrindas. Jame taip pat nustatytas reikalavimas Ministrų tarybos sprendimu pagal Energijos bendrijos sutarties III antraštinę dalį sudaryti tam tikrus kriterijus atitinkančių prioritetinių infrastruktūros projektų – Energijos bendrijos intereso projektų – sąrašą. Pagrindinių Reglamento nuostatų perkėlimo į nacionalinę teisę terminas ir Energijos bendrijos intereso projektų sąrašo sudarymo terminas – 2016 m. gruodžio 31 d.

               Šio sprendimo 2 priede išdėstytą projektų vykdytojų pateiktų projektų sąrašą Energijos bendrijos sekretoriatas
                  2
                pateikė svarstyti viešose konsultacijose. Kaip nustatyta reglamente, sąrašą nagrinėja Energijos bendrijos institucijos. Komisija informuoja Tarybą apie visus su šiuo procesu susijusius pokyčius. Rengdamasi 2016 m. spalio 14 d. Sarajeve vyksiančiam Ministrų tarybos posėdžiui, Komisija pateiks pasiūlymą dėl galutinės Europos Sąjungos pozicijos dėl Ministrų tarybos sprendimo, kuriuo patvirtinamas Energijos bendrijos intereso projektų sąrašas.

               Be to, Reglamente (ES) Nr. 347/2013 suteikiama galimybė jo nuostatas taikyti abipusio intereso projektams. Tai tie projektai, kuriais teikiama naudos dviem kaimyninėms valstybėms (susitariančiajai šaliai ir valstybei narei), tačiau kurie neturi Energijos bendrijos intereso projekto teisinio statuso. Be to, paramą šiems projektams teikia susitariančiosios šalys ir atitinkamos valstybės narės. Komisija ne tik teikia pasiūlymą dėl teisiškai privalomo sprendimo dėl Energijos bendrijos intereso projektų, bet ir siūlo, kad ES pasiūlytų Energijos bendrijos ministrų tarybai priimti rekomendaciją, siekiant suteikti politinį postūmį ir imtis visų reikiamų reguliavimo priemonių, kad būtų daroma pažanga įgyvendinant tokius abipusio intereso projektus.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               Pagal Ministrų tarybos sprendimo dėl Reglamento (ES) Nr. 347/2013 įgyvendinimo
                  3
                7 straipsnio 5 dalies a punktą Ministrų taryba Energijos bendrijos intereso projektų sąrašą sudaro priimdama sprendimą pagal Energijos bendrijos sutarties III antraštinę dalį.

               Remiantis Energijos bendrijos sutarties 82 straipsniu, vienai iš šalių arba sekretoriatui pasiūlius, Ministrų taryba imasi priemonių pagal III antraštinę dalį. Komisija siūlo tokį pasiūlymą Energijos bendrijos ministrų tarybai pateikti Europos Sąjungos vardu.

               Pagal Sutarties dėl Europos Sąjungos veikimo 218 straipsnio 9 dalį ir 2006 m. gegužės 29 d. Tarybos sprendimo 2006/500/EB dėl Energijos bendrijos sutarties sudarymo Europos bendrijos vardu nuostatas reikia nustatyti Europos Sąjungos poziciją dėl Ministrų tarybos sprendimo.

               Remiantis Energijos bendrijos sutarties 76 straipsniu, Ministrų tarybos rekomendacija nėra teisiškai privaloma, todėl jai netaikoma SESV 218 straipsnio 9 dalis. Informacijos tikslais rekomendacijos tekstas pridedamas prie šio sprendimo.

               Procedūriniame akte, kuriame išdėstytos Ministrų tarybos darbo tvarkos taisyklės
                  4
               , nustatytas reikalavimas dokumentus pateikti likus dviem mėnesiams iki Ministrų tarybos posėdžio, t. y. ne vėliau kaip 2016 m. rugpjūčio 13 d.

               3.KONSULTACIJOS SU SUINTERESUOTOSIOMIS ŠALIMIS

               Atsižvelgiant į priimto reglamento nuostatose įtvirtintą reikalavimą, buvo įsteigtos dvi darbo grupės Energijos bendrijos intereso projektų sąrašui parengti. Dėl projektų vykdytojų pateiktų projektų buvo konsultuojamasi 2016 m. gegužės 2 d. Energijos bendrijos sekretoriato surengtose viešose konsultacijose. 2016 metais įvertinta, ar projektai atitinka reikalavimus, keliamus Energijos bendrijos intereso projektui ir abipusio intereso projektui. Atlikus kiekvieno projekto sąnaudų ir naudos analizę, sudaryta jų eilė pagal konkrečius balus, kurie jiems skirti atsižvelgiant į tai, kaip projektai atitiko kriterijus. 2016 m. rugsėjo pabaigoje, kai turėtų baigtis procesas, grupės bendru sutarimu Energijos bendrijos nuolatinei aukšto lygio grupei, kuri yra sprendimus priimanti institucija, pateiks pasiūlymą dėl preliminaraus Energijos bendrijos intereso projektų sąrašo projekto. Numatyta, kad, Energijos bendrijos reguliavimo valdybai pateikus teigiamą nuomonę, 2016 m. spalio 13 d. posėdyje sprendimus priimanti institucija pritars galutinei preliminaraus Energijos bendrijos intereso projektų sąrašo redakcijai. Galutinė Energijos bendrijos intereso projektų sąrašo redakcija bus pateikta Ministrų tarybai, kad ji priimtų sprendimą 2016 m. spalio 14 d. posėdyje.

               4.POVEIKIS BIUDŽETUI

               Netaikoma.

               2016/0213 (NLE)

               Pasiūlymas

               TARYBOS SPRENDIMAS

               dėl pasiūlymo sudaryti Energijos bendrijos energetikos infrastruktūros projektų sąrašą

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 194 straipsnį ir 218 straipsnio 9 dalį,

               atsižvelgdama į 2006 m. gegužės 29 d. Tarybos sprendimą 2006/500/EB dėl Energijos bendrijos sutarties sudarymo Europos bendrijos vardu
                  5
               , ypač į jo 4 ir 5 straipsnius,

               atsižvelgdama į Europos Komisijos pasiūlymą,

               kadangi:

               (1)Energijos bendrijos ministrų tarybos sprendime
                  6
                dėl Europos Parlamento ir Tarybos reglamento (ES) Nr. 347/2013 dėl transeuropinės energetikos infrastruktūros gairių įgyvendinimo nustatyta Energijos bendrijos intereso projektų sąrašo sudarymo tvarka ir suteikta galimybė savanoriškai taikyti to reglamento nuostatas abipusio intereso projektams;

               (2)pagal Energijos bendrijos sutarties III antraštinę dalį ir 82 straipsnį Europos Sąjunga turėtų pateikti pasiūlymą sudaryti tokį sąrašą;

               (3)pirmesnėje konstatuojamojoje dalyje nurodyto pasiūlymo priedas, kuriame išdėstyta galutinė prie pasiūlymo pridėto projektų sąrašo redakcija, gali būti sudarytas tik vėliau, kai bus baigtas įvairių pasiūlytų projektų vertinimas. Todėl šiame sprendime turėtų būti išvardyti visi projektai, iš kurių Komisija gali atrinkti tuos projektus, kurie į sąrašą bus įrašyti vėliau,

               PRIĖMĖ ŠĮ SPRENDIMĄ:

               1 straipsnis

               Europos Sąjungos pasiūlymas dėl Energijos bendrijos ministrų tarybos sprendimo, kuriuo sudaromas Energijos bendrijos intereso projektų sąrašas, išdėstytas šio sprendimo 1 priede.

               2 straipsnis

               1 straipsnyje nurodyto pasiūlymo priedą sudaro šio sprendimo 2 priede išvardyti projektai. 2 priedą sudaro projektai, pateikti įvertinti ir galutiniam sprendimui priimti, kaip nustatyta Energijos bendrijos ministrų tarybos sprendime 2015/09/MC-EnC dėl Reglamento (ES) Nr. 347/2013 dėl transeuropinės energetikos infrastruktūros gairių įgyvendinimo.

               Komisija gali Europos Sąjungos vardu teikti paramą bet kuriam iš 2 priede išvardytų projektų, kurie turi būti įrašyti į galutinį sąrašą, jeigu jie atitinka Ministrų tarybos sprendime 2015/09/MC-EnC nustatytus kriterijus. Projektai gali būti atrinkti tik iš 2 priede išvardytų projektų.

               3 straipsnis

               Šis sprendimas įsigalioja jo priėmimo dieną.

               4 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)
                  D/2015/09/MC-EnC.

                     (2)
                  https://www.energy-community.org/portal/page/portal/ENC_HOME/SECRETARIAT/Consultation/2016_PROJECTS.

                     (3)
                  D/2015/09/MC-EnC.

                     (4)
                  Procedūrinis aktas 2006/01/MC-EnC – Energijos bendrijos ministrų tarybos vidaus darbo tvarkos taisyklės.

                     (5)
                  OL L 198, 2006 7 20, p. 15.

                     (6)
                  D/2015/09/MC-EnC.

    ---documentbreak---

               EUROPOS KOMISIJA
            Briuselis, 2016 07 12
            COM(2016) 456 final
            PRIEDAS
            prie
            pasiūlymo dėl Tarybos sprendimo
            dėl pasiūlymo sudaryti Energijos bendrijos energetikos infrastruktūros projektų sąrašą

               PRIEDAS

               prie

               pasiūlymo dėl Tarybos sprendimo

               dėl pasiūlymo sudaryti Energijos bendrijos energetikos infrastruktūros projektų sąrašą

               AIŠKINAMASIS MEMORANDUMAS

               1. Įvadas

               2015 m. spalio 16 d. Energijos bendrijos ministrų taryba priėmė Sprendimą dėl Europos Parlamento ir Tarybos reglamento (ES) Nr. 347/2013 dėl transeuropinės energetikos infrastruktūros gairių įgyvendinimo
                  1
               . Šios priemonės tikslas – sukurti susitariančiųjų šalių ir susitariančiųjų šalių bei ES valstybių narių pagrindinių energetikos infrastruktūros projektų prioritizavimo teisinę bazę.

               Energijos bendrijoje priimtame Reglamente (ES) Nr. 347/2013 nustatytas išsamus susitariančiųjų šalių leidimų išdavimo, reguliavimo ir sąnaudų paskirstymo procedūrų supaprastinimo pagrindas. Jame taip pat įtvirtintas reikalavimas Ministrų tarybos sprendimu pagal Energijos bendrijos sutarties III antraštinę dalį nustatyti tam tikrus kriterijus atitinkančių prioritetinių infrastruktūros projektų – Energijos bendrijos intereso projektų – sąrašą. Pagrindinių Reglamento nuostatų perkėlimo į nacionalinę teisę terminas ir Energijos bendrijos intereso projektų sąrašo sudarymo terminas – 2016 m. gruodžio 31 d.

               Atsižvelgiant į Energijos bendrijoje priimto Reglamento (ES) Nr. 347/2013 nuostatose įtvirtintą reikalavimą, buvo įsteigtos dvi darbo grupės Energijos bendrijos intereso projektų sąrašui parengti. Dėl projektų vykdytojų pateiktų projektų buvo konsultuojamasi 2016 m. gegužės 2 d. Energijos bendrijos sekretoriato surengtose viešose konsultacijose. 2016 metais įvertinta, ar projektai atitinka Energijos bendrijos intereso projektui keliamus reikalavimus. Atlikus kiekvieno projekto sąnaudų ir naudos analizę, sudaryta jų eilė pagal konkrečius balus, kurie jiems skirti atsižvelgiant į tai, kaip projektai atitiko kriterijus. Baigiantis procesui preliminaraus Energijos bendrijos intereso projektų sąrašo projektas bendru sutarimu turi būti pateiktas Energijos bendrijos nuolatinei aukšto lygio grupei, kuri yra sprendimus priimanti institucija. Energijos bendrijos reguliavimo valdybai pateikus teigiamą nuomonę, galutinei preliminaraus Energijos bendrijos intereso projektų sąrašo redakcijai turi pritarti sprendimus priimanti institucija.

               Pasibaigus pirmiau aprašytam sprendimų priėmimo procesui, sudaromas priedas kartu su jame išdėstytu atitinkamu projektų sąrašu.

               2. Pasiūlymo teisinis pagrindas

               Remiantis Sutarties 82 straipsniu, vienai iš šalių arba sekretoriatui pasiūlius, Ministrų taryba imasi priemonių pagal III antraštinę dalį. Komisija tokį pasiūlymą Energijos bendrijos ministrų tarybai pateikė Europos Sąjungos vardu.

               Pagal Sprendimo 7 straipsnio 5 dalies a punktą Ministrų taryba Energijos bendrijos intereso projektų sąrašą sudaro priimdama sprendimą pagal Sutarties III antraštinę dalį.

               Europos Sąjungos pasiūlymas

               ENERGIJOS BENDRIJOS MINISTRŲ TARYBOS

               SPRENDIMAS
               dėl Energijos bendrijos intereso projektų sąrašo sudarymo

               ENERGIJOS BENDRIJOS MINISTRŲ TARYBA,

               atsižvelgdama į Energijos bendrijos sutartį (toliau – Sutartis), ypač į jos 2, 26, 27 ir 82 straipsnius,

               atsižvelgdama į Energijos bendrijos ministrų tarybos sprendimą D/2015/09/MC-EnC dėl Europos Parlamento ir Tarybos reglamento (ES) Nr. 347/2013 dėl transeuropinės energetikos infrastruktūros gairių įgyvendinimo, ypač į šio Energijos bendrijoje priimto reglamento 3 straipsnio 4 dalį,

               atsižvelgdama į Europos Komisijos pasiūlymą,

               kadangi:

               (1)
                     2015 m. spalio 16 d. Energijos bendrijos ministrų taryba priėmė Sprendimą dėl Europos Parlamento ir Tarybos reglamento (ES) Nr. 347/2013 dėl transeuropinės energetikos infrastruktūros gairių įgyvendinimo
                  2
               ;

               (2)
                     remiantis Sutarties 82 straipsniu, priemones turi pasiūlyti viena iš šalių arba sekretoriatas;

               (3)
                     grupės įvertino projektus, kuriuos pasiūlyta įtraukti į Energijos bendrijos intereso projektų sąrašą, ir jie atitinka reglamente nustatytus kriterijus;

               (4)
                     grupių posėdžiuose techniniu lygiu susitarta dėl preliminaraus Energijos bendrijos intereso projektų sąrašo. Energijos bendrijos reguliavimo valdybai pateikus teigiamą nuomonę dėl nuoseklaus vertinimo kriterijų taikymo ir sąnaudų ir naudos analizės, siūlomas sąrašas buvo aptartas 2016 m. [XXXX] d. įvykusiame [XX] Energijos bendrijos nuolatinės aukšto lygio grupės posėdyje ir jam buvo pritarta, o šį sprendimą Nuolatinė aukšto lygio grupė priėmė ir jam pritarė šiuo tikslu veikdama kaip sprendimus priimanti institucija;

               (5)
                     dėl projektų, kuriuos pasiūlyta įtraukti į Energijos bendrijos sąrašą, konsultuotasi su atitinkamiems suinteresuotiesiems subjektams, įskaitant gamintojus, skirstomųjų tinklų operatorius ir tiekėjus, atstovaujančiomis organizacijomis ir vartotojų bei aplinkos apsaugos organizacijomis;

               (6)
                     Energijos bendrijos intereso projektų sąrašo įtraukimas nedaro poveikio atitinkamo aplinkosaugos vertinimo ir leidimo išdavimo procedūros rezultatams. Pagal priimto reglamento 5 straipsnio 8 dalį projektas, kuris neatitinka Energijos bendrijos teisės, gali būti pašalintas iš Energijos bendrijos sąrašo. Energijos bendrijos intereso projektų įgyvendinimas, įskaitant jų atitiktį atitinkamiems Energijos bendrijos teisės aktams, turėtų būti stebimas pagal to reglamento 5 straipsnį;

               (7)
                     remiantis priimto reglamento 3 straipsnio 4 dalies antra pastraipa, Energijos bendrijos sąrašas sudaromas kas dvejus metus priimant sprendimą pagal Sutarties III antraštinę dalį,

               PRIĖMĖ ŠĮ SPRENDIMĄ:

               1 straipsnis

               Energijos bendrijos intereso projektų sąrašas išdėstytas šio sprendimo priede.

               2 straipsnis

               Šis sprendimas įsigalioja jo priėmimo dieną.

               Sprendimas skirtas prisijungiančiosioms šalims, Jungtinių Tautų laikinosios administracijos misijai Kosove ir Energijos bendrijos sutarties 27 straipsnyje nurodytoms valstybėms narėms.

               Priimta 2016 m. ... ... d.

                     Ministrų Tarybos vardu

                     Pirmininkas

                     (1)
                  D/2015/09/MC-EnC.

                     (2)
                  Sprendimas D/2009/2015/MC-EnC.

    ---documentbreak--- NA ---documentbreak---

               EUROPOS KOMISIJA
            Briuselis, 2016 07 12
            COM(2016) 456 final
            PRIEDAS
            prie
            pasiūlymo dėl Tarybos sprendimo
            dėl pasiūlymo sudaryti Energijos bendrijos energetikos infrastruktūros projektų sąrašą

               PRIEDAS

               prie

               pasiūlymo dėl Tarybos sprendimo

               dėl pasiūlymo sudaryti Energijos bendrijos energetikos infrastruktūros projektų sąrašą

               Pagal Energijos bendrijos ministrų tarybos sprendimą 2015/09/MC-EnC dėl Reglamento (ES) Nr. 347/2013 dėl transeuropinės energetikos infrastruktūros gairių įgyvendinimo projektų vykdytojų pateiktų projektų sąrašas

               DUJOS (17 projektų):

               Energijos bendrijos intereso projektai

               –
                     Dujotiekio jungtis tarp buvusiosios Jugoslavijos Respublikos Makedonijos ir Kosovo*
                  1
               , Albanijos ir Serbijos

               –
                     Dujotiekio tarp buvusiosios Jugoslavijos Respublikos Makedonijos ir Albanijos valstybės sienos infrastruktūra

               –
                     Jungiamasis dujotiekis tarp Serbijos ir buvusiosios Jugoslavijos Respublikos Makedonijos, Serbijos teritorijoje esanti dalis

               –
                     Jungiamasis dujotiekis tarp Serbijos ir Juodkalnijos (įskaitant Kosovą*
                  2
               ), Nišo (Dolevaco)–Prištinos dalis

               –
                     Dujotiekis tarp Albanijos ir Kosovo*
                  3
                (ALKOGAP)

               –
                     Dujotiekio jungtis tarp Serbijos ir Bulgarijos, Serbijos teritorijoje esanti dalis (visam jungiamajam dujotiekiui suteiktas Bendrijos intereso projekto statusas)*
                  4

               –
                     Buvusiosios Jugoslavijos Respublikos Makedonijos teritorijoje esanti projekto TESLA dalis*

               Abipusio intereso projektai

               –
                     Dujotiekio jungtis tarp Bosnijos ir Hercegovinos ir Kroatijos (Slobodnica–Bosanski Brodas–Zenica)

               –
                     Dujotiekio jungtis tarp Bosnijos ir Hercegovinos ir Kroatijos (Lička Jesenica–Tržacas–Bosanska Krupa)

               –
                     Dujotiekio jungtis tarp Bosnijos ir Hercegovinos ir Kroatijos (Zagvozdas–Pošusjė–Novi Travnikas / Pločė–Mostaras–Sarajevas)

               –
                     Jungiamasis dujotiekis tarp buvusiosios Jugoslavijos Respublikos Makedonijos ir Bulgarijos bei Graikijos

               –
                     Jungiamasis dujotiekis tarp Serbijos ir Rumunijos, Serbijos teritorijoje esanti dalis

               –
                     Dujotiekio jungtis tarp Serbijos ir Kroatijos, Serbijos teritorijoje esanti dalis

               –
                     Dujotiekio jungtis tarp Lenkijos ir Ukrainos

               –
                     Jungtis tarp Vengrijos ir Ukrainos, kuria užtikrinami nuolatiniai pajėgumai

               –
                     Jonijos ir Adrijos jūrų regiono dujotiekis (IAP)

               –
                     Projektas EAGLE LNG ir dujotiekis

               ELEKTRA (12 projektų):

               Energijos bendrijos intereso projektai

               –
                     Balkanų koridorius, 1 etapas (Rumunija, Serbija, Juodkalnija ir Bosnija ir Hercegovina)*

               –
                     Balkanų koridorius, 2 etapas, 400 kV oro linija Bajina Bašta–Kralevas 3 (Serbija)

               –
                     Balkanų elektros energijos koridorius, Juodkalnijos teritorijoje esanti tinklo dalis

               –
                     400 kV oro linijos jungtis Bitola (BJRM) – Elbasanis (AL)

               –
                     400 kV oro linijos jungtis, Skopjė 5 (BJRM) – Naujoji Kosovo* šiluminė elektrinė (KS)

               Abipusio intereso projektai

               –
                     Jungtis tarp Bania Lukos (BA) ir Likos (HR) kartu su tarnybiniais vidaus įrenginiais

               –
                     Jungtis tarp Belcio (MD) ir Sučavos (RO)

               –
                     Abipusės apkrovos stotis 400 kV oro linijoje Vulkeneštis (MD) – Isakča (RO) ir nauja oro linija (MD)

               –
                     400 kV oro linijos jungtis tarp Strešenio (MD) ir Jasų (RO) kartu su abipusės apkrovos stotimi Strešenyje (MD)

               –
                     Sistemos ENTSO-E ir Ukrainos elektros energijos tinklo asinchroninė aukštos įtampos nuolatinės srovės jungtis 750 kV oro linija Chmelnyckio branduolinė elektrinė (UA) – Žešuvas (PL)

               –
                     400 kV oro linijos Mukačevė (UA) – Velke Kapušanai (SK) jungties atnaujinimas

               –
                     750 kV oro linijos Pietų Ukrainos branduolinė elektrinė (UA) – Isakča (RO) jungties atnaujinimas ir 400 kV oro linijos pastotė „Primorskaja“ (UA) – Isakča (RU) modernizavimas

               Pažangiųjų elektros energijos tinklų projektai (2 projektai)

               –
                     Tinklo nuostolių mažinimas (buvusioji Jugoslavijos Respublika Makedonija)

               –
                     Kosovo* pažangiųjų skaitiklių projektas

               –
                     Reagavimas į paklausą, energijos kaupimas ir paskirstytieji energijos ištekliai siekiant geresnio Serbijos energetinės sistemos veikimo

               NAFTA (1 projektas)

               –
                     Brodų–Adamuvo naftotiekio statyba

                     (1)
                  Šis pavadinimas nekeičia pozicijų dėl statuso ir atitinka JT ST rezoliuciją 1244 bei Tarptautinio Teisingumo Teismo nuomonę dėl Kosovo nepriklausomybės deklaracijos.

                     (2)
                  Ibidem.

                     (3)
                  Ibidem.

                     (4)
                  Žvaigždute (*) pažymėtam projektui Europos Sąjungoje suteiktas Bendrijos intereso projekto statusas.